ระเบียบกรุงเทพมหานครระเบียบกรุงเทพมหานครว่าด้วยเงินกองทุนศูนย์แพทยศาสตรศึกษาชั้นคลินิกพ.ศ. ๒๕๕๗ โดยที่เป็นการสมควรกำหนดระเบียบกรุงเทพมหานครว่าด้วยเงินกองทุนศูนย์แพทยศาสตรศึกษาชั้นคลินิกเพื่อสนับสนุนการจัดการเรียนการสอนแพทยศาสตรศึกษาชั้นคลินิกอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๘ ข้อ๒๐ และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง วิธีการงบประมาณ (ฉบับที่ ๔)พ.ศ. ๒๕๕๕ ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบกรุงเทพมหานครนี้เรียกว่า ระเบียบกรุงเทพมหานคร ว่าด้วยเงินกองทุนศูนย์แพทยศาสตรศึกษาชั้นคลินิกพ.ศ. ๒๕๕๗ข้อ ๒[๑] ระเบียบกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่งหรือประกาศอื่นใดในส่วนที่ได้กำหนดไว้แล้วในระเบียบกรุงเทพมหานครนี้หรือซึ่งขัดหรือแย้งกับระเบียบกรุงเทพมหานครนี้ ให้ใช้ระเบียบกรุงเทพมหานครนี้แทนข้อ ๔ ในระเบียบกรุงเทพมหานครนี้เงินกองทุน หมายความว่า เงินกองทุนศูนย์แพทยศาสตรศึกษาชั้นคลินิกคณะกรรมการ หมายความว่าคณะกรรมการบริหารเงินกองทุนศูนย์แพทยศาสตรศึกษาชั้นคลินิกมหาวิทยาลัย หมายความว่ามหาวิทยาลัยที่กรุงเทพมหานครมีข้อตกลงสนับสนุนการจัดการเรียนการสอนแพทยศาสตรศึกษาชั้นคลินิกโรงพยาบาล หมายความว่าโรงพยาบาลสังกัดสำนักการแพทย์ กรุงเทพมหานคร ที่มีข้อตกลงกับมหาวิทยาลัยศูนย์แพทยศาสตรศึกษาชั้นคลินิกหมายความว่า ศูนย์แพทยศาสตรศึกษาชั้นคลินิก สำนักการแพทย์ศูนย์แพทยศาสตรศึกษาชั้นคลินิกสาขาโรงพยาบาลนักศึกษาแพทย์ หมายความว่านักศึกษาแพทย์ชั้นคลินิกของมหาวิทยาลัยข้อ ๕ ให้จัดตั้ง กองทุนศูนย์แพทยศาสตรศึกษาชั้นคลินิก โดยมีวัตถุประสงค์ดังนี้(๑)เพื่อเป็นค่าใช้จ่ายในการดำเนินงานเกี่ยวกับการเรียนการสอนนักศึกษาแพทย์(๒) เพื่อเป็นค่าใช้จ่ายเสริม หรือสมทบเพิ่มเติมให้กับโรงพยาบาลในส่วนของรายจ่ายที่เกี่ยวกับการเรียนการสอนนักศึกษาแพทย์(๓)เพื่อเป็นค่าใช้จ่ายในการบริหารจัดการงานศูนย์แพทยศาสตรศึกษาชั้นคลินิก(๔) เพื่อจ่ายเป็นค่าตอบแทนต่าง ๆที่เกี่ยวข้องกับการเรียนการสอนนักศึกษาแพทย์(๕) เพื่อเป็นค่าใช้จ่ายในการพัฒนาอาจารย์และบุคลากรที่เกี่ยวข้องกับการเรียนการสอนเพื่อพัฒนาคุณภาพ ประสิทธิภาพด้านการเรียนการสอนและการวิจัยข้อ ๖ รายรับของเงินกองทุนได้แก่(๑) เงินอุดหนุนการผลิตแพทย์ตามจำนวนรายหัวนักศึกษาแพทย์ซึ่งได้รับการจัดสรรจากมหาวิทยาลัย(๒) เงินค่าหน่วยกิตที่ได้รับการจัดสรรจากมหาวิทยาลัย(๓) รายได้จากการให้บริการทางวิชาการหรือบริการอื่นที่จัดขึ้นโดยศูนย์แพทยศาสตรศึกษาชั้นคลินิก(๔) ดอกผลหรือประโยชน์ที่เกิดจากเงินหรือทรัพย์สินของกองทุนนี้(๕) เงินหรือทรัพย์สินที่มีผู้บริจาคหรือมอบให้กองทุน(๖) เงินหรือทรัพย์สินที่กองทุนได้รับมาในกิจการของกองทุน(๗) เงินสมทบอื่น ๆข้อ ๗ การจ่ายเงินกองทุน ให้เป็นไปตามหลักเกณฑ์วิธีการ และอัตราการใช้จ่ายเงินกองทุน แนบท้ายระเบียบนี้ข้อ ๘ ให้มีคณะกรรมการคณะหนึ่งเรียกว่า คณะกรรมการบริหารเงินกองทุนศูนย์แพทยศาสตรศึกษาชั้นคลินิก ประกอบด้วย รองปลัดกรุงเทพมหานคร (สั่งราชการสำนักการแพทย์ สำนักอนามัย) เป็นกรรมการที่ปรึกษาผู้อำนวยการสำนักการแพทย์ เป็นประธานกรรมการรองผู้อำนวยการสำนักการแพทย์ที่ผู้อำนวยการสำนักการแพทย์มอบหมาย เป็นรองประธานกรรมการผู้อำนวยการโรงพยาบาล เป็นกรรมการ เลขานุการสำนักการแพทย์ เป็นกรรมการรองผู้อำนวยการโรงพยาบาลฝ่ายการแพทย์ เป็นกรรมการ หัวหน้ากลุ่มงานนิติการสำนักงานเลขานุการ สำนักการแพทย์เป็นกรรมการ ผู้อำนวยการกองวิชาการ สำนักการแพทย์เป็นกรรมการและเลขานุการ หัวหน้ากลุ่มงานการคลัง สำนักงานเลขานุการ สำนักการแพทย์เป็นกรรมการและผู้ช่วยเลขานุการ หัวหน้าฝ่ายแผนงาน กองวิชาการ สำนักการแพทย์เป็นกรรมการและผู้ช่วยเลขานุการข้อ ๙ ให้คณะกรรมการมีอำนาจหน้าที่ดังต่อไปนี้(๑) กำหนดนโยบายและแนวทางการบริหารเงินกองทุน(๒) ให้ข้อเสนอแนะต่อผู้ว่าราชการกรุงเทพมหานครในการปรับปรุงหลักเกณฑ์ วิธีการในการจ่ายเงิน(๓) ควบคุมการดำเนินงานให้เป็นไปตามวัตถุประสงค์ของกองทุน(๔)พิจารณาให้ความเห็นชอบการกำหนดจำนวนบุคลากรที่จะปฏิบัติงานตามระเบียบนี้ตามที่ประธานกรรมการศูนย์แพทยศาสตรศึกษาชั้นคลินิกเสนอ(๕) พิจารณาให้ความเห็นชอบการกำหนดอัตราการเบิกจ่ายค่าตอบแทนต่าง ๆที่เกี่ยวข้องกับการเรียนการสอนนักศึกษาแพทย์ที่ประธานกรรมการศูนย์แพทยศาสตรศึกษาชั้นคลินิกเสนอ(๖)แต่งตั้งคณะอนุกรรมการหรือบุคคลเพื่อดำเนินการตามที่คณะกรรมการมอบหมาย(๗) ตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๐ การรับเงินการเบิกจ่ายเงิน การเก็บรักษาเงิน การนำส่งเงิน การตรวจเงิน การพัสดุการสั่งก่อหนี้ และการสั่งจ่ายเงินให้ดำเนินการตามข้อบัญญัติ กฎ ข้อบังคับ ระเบียบหรือคำสั่งที่กรุงเทพมหานครใช้บังคับโดยอนุโลมข้อ ๑๑ ในกรณีที่มีเหตุพิเศษสมควรปฏิบัติเป็นอย่างอื่นหรือกรณีที่มิได้กำหนดไว้ในระเบียบนี้ให้นำเสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๑๒ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๒๓ มิถุนายน พ.ศ. ๒๕๕๗ผุสดี ตามไทรองผู้ว่าราชการกรุงเทพมหานครรักษาราชการแทนผู้ว่าราชการกรุงเทพมหานคร[เอกสารแนบท้าย]๑. หลักเกณฑ์ วิธีการและอัตราการใช้จ่ายเงินกองทุนศูนย์แพทยศาสตรศึกษาชั้นคลินิก แนบท้ายระเบียบกรุงเทพมหานครว่าด้วยเงินกองทุนศูนย์แพทยศาสตรศึกษาชั้นคลินิกพ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๘ กรกฎาคม๒๕๕๗จุฑามาศ/ผู้ตรวจ๑ สิงหาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๓๗ ง/หน้า ๘/๒๓ กรกฎาคม ๒๕๕๗